破阵子
作者：柯丹邱《荆钗记》
朝代：元

paragraphs: ［旦上］灯灿金花无寐，尘生锦瑟消魂。
凤管台空，鸾笺信杳，孤帏不断离情。
巫山梦断银缸雨，绣阁香消玉镜蒙。
十朋，休怨怀想人。
妾惭非淑女，父命嫁洪儒。
矢心共贫素，布荆乐有余。
旦夕侍巾栉，齐眉愧不如。
两情正欢洽，一旦赴征书。
折此蓝田玉，分我合浦珠。
翠钿空零落，绿鬓渐萧疏。
登楼试晚妆，镜破意踌躇。
羞看舞双燕，交彩人空虚。
况有高堂亲，忧怀日倚闾。
愿言还游子，及早赋归欤。
奴家自从才郎别后，每日鸡鸣而起，敬奉姑嫜，勤事父母。
如今天尚未明，意欲对镜梳妆，争奈离愁千种，想起别时，不觉垂泪。